Erica, 24 år: “… fint, at man har ytringsfrihed, men jeg synes ikke, at det er okay at kritisere religion.”

Berlingske har været en tur på Blågårds Plads, og talt med forskellige om Rasmus Paludan og ytringsfrihed. 36-årige Nady Mahmoud er den eneste der skråsikkert tilkendegiver, at det ikke skal være ‘ulovligt’, mens de fire øvrige væver løs. Paludan ‘provokerer’, og ‘det skal han ikke have lov til’, fortæller 68-årige Hanne Leth. I samme boldgade er 31-årige Jeppe Hybschmann, der mener at ‘alle former for magt’ skal kunne kritiseres, men at “… man skal passe på med at være meget hård mod noget, som har stor følelsesmæssig betydning for mange mennesker”.

Værst er 18-årige Lou Mynte og 24-årige ‘Erica’. Lou mener ikke Rasmus Paludan skal have til at demonstrere på Blågårds Plads, når ‘intentionen’ er ‘at provokere’. Direkte adspurgt, om man skulle forbyde provokationer, vender hun på en tallerken og problematiserer forbud mod ‘Loyal to Familia-symbolet’: “Det synes jeg er problematisk, for så er der jo ikke ytringsfrihed.”

“Nej. Så længe man gør det på en anstændig måde, hvor man respekterer, at nogle ting er tilladte og andre forbudte i bestemte religioner, er det fint. Respekten for at der er nogle grænser, er nok det, der er vigtigst for mig. … det handler om respekt. Det er fint at sige, hvad man vil, men inden for nogle rammer, hvor man stadig tager hensyn til folk og forskellighed. … Jeg bor lige her på Blågårds Plads og har tænkt meget over, at Loyal to Familia-symbolet er blevet ulovligt. Det synes jeg er problematisk, for så er der jo ikke ytringsfrihed.“ (Lou Mynte, 18 år)

‘Erica’ tager dog prisen. Game set and match

“Man skal ikke blande sig i, hvad folk tror på. Det er selvfølgelig fint, at man har ytringsfrihed, men jeg synes ikke, at det er okay at kritisere religion. … Hvis man er ligesom Paludan, så kunne man godt gøre det ulovligt.. Heldigvis er der få af dem. Det ville måske være nemmere, og der ville være mere plads til, at vi alle sammen kan få lov til at være her. … Det kunne da være fint at få en bøde, så kunne det måske undgås… Man burde i hvert fald få en dummebøde. Det kan vel også give folk lidt eftertanke til, hvordan vi skal behandle hinanden.” (Erica, 24 år)

(Non-binære Lou Mynte Andersen på Facebook, 2018)

Citater sakset fra Berlingske, 17. oktober: Reaktioner fra Blågårds Plads: Provokerende religionskritik bør give en dummebøde (kræver login).

The URI to TrackBack this entry is: http://www.uriasposten.net/archives/105182/trackback